**[Tanlov shartlari.](https://mininnovation.uz/media/post_attachments/Ilmiy_loyiha_shakli_kirill_WDI13qV.docx" \t "_blank)**

Tanlov mavzulari Innovatsion rivojlanish vazirligi hamda «Agrobank» aktsiyadorlik tijorat banki o'rtasida 2021 yil 19 oktyabrda imzolangan o'simliklarni himoya qilish ilmiy-tadqiqot instituti va sohadagi izlanuvchilarning ilmiy faoliyatini qo'llab-quvvatlash maqsadida yangi innovatsion ishlanmalarni amaliyotga joriy etish bo'yicha ilmiy loyiha mavzularini shakllantirish hamda hamkorlikda tanlovlar o'tkazish, ilmiy loyihalarni moliyalashtirish bo'yicha tanlovlar natijalariga ko'ra g'olib bo'lgan loyihalar va ularning monitoring bilan bog'liq harajatlar to'liq (100 foiz) “Agrobank” aktsiyadorlik tijorat banki tomonidan moliyalashtirish to'g'risidagi memorandum asosida shakllantirilgan.

Tanlov yakunlari bo'yicha moliyalashtirishga tavsiya etilgan loyihalar “Agrobank” aktsiyadorlik tijorat banki tomonidan ajratiladigan 10,0 mlrd so'm mablag'lar hisobidan moliyalashtiriladi.

**Tanlovga taqdim etiladigan ilmiy loyihalar www.grant.mininnovation.uz – davlat ilmiy dasturlarining yagona intellektual elektron platformasi orqali 2022 yilning 14 mayiga qadar faqat elektron shaklda qabul qilinadi.**

Ilmiy loyiha hujjatlarini [**grant.mininnovation.uz**](http://grant.mininnovation.uz/) elektron platformasi orqali ro'yxatdan o'tkazish jarayonida quyidagi hujjatlar asl nusxalarining pdf/doc shakli elektron platformaga yuklanishi lozim:

* **ijrochi tashkilotning rahbari tomonidan imzolangan yo'llanma xat (pdf);**
* **ijrochi tashkilotning ilmiy (ilmiy-texnik) kengashi qaroridan ko'chirma (.pdf);**
* **amaliy yoki innovatsion loyiha matni (imzo va muhr qo'yilgan holda pdf va** **doc/docx).**

Taqdim etilgan **loyihalar tanlov talablariga qat'iy rioya qilinganligi,** loyiha materiallarining ishonchliligi va haqqoniyligi, ko'chirmachilikka (plagiatga) yo'l qo'yilmaganligi, talablar asosida shakllantirilganligi, shuningdek **loyiha yakunida qo'lga kiritiladigan muhim ilmiy natijalarning tadqiqot dizayniga muvofiq to'liq asoslanganligi va so'ralgan mablag'larning tanlov shartlarida keltirilgan moliyalashtirish hajmiga muvofiq to'g'ri hisob-kitob qilinganligi**bo'yicha dastlabki texnik ekspertizadan o'tkaziladi.

**elektron ro'yxatdan hamda dastlabki texnik ekspertizadan o'tmagan loyihalar tanlovning keyingi bosqichiga tavsiya etilmaydi.**

Taqdim etilgan loyihalardagi ma'lumotlarning to'liqligi, haqqoniyligi va ishonchliligi hamda ilmiy loyihalarning natijadorligi, tijoratlashtirish salohiyati, loyihada rejalashtirilgan ilmiy-tadqiqotlarni to'la va o'z vaqtida sifatli bajarilishiga ilmiy loyiha rahbarlari, ilmiy loyihani bajaruvchi ijrochi tashkilot rahbarlari va tegishli yuqori turuvchi tashkilotlarning mas'ul xodimlari javobgar hisoblanadilar.

Taqdim etilgan loyihada keltirilgan ilmiy yangilik, nou-xau va g'oyalarni ekspertiza jarayonlarida ochiq muhokamaga qo'yishning maqsadga muvofiqligi to'g'risida ijrochi tashkilot vakolatli tuzilmasining (xizmatining) xulosasi loyihaga ilova qilinishi lozim.

Tanlovga taqdim etiladigan loyihani amalga oshirish uchun so'ralayotgan umumiy moliyalashtirish hajmini (5-shakl) hisoblashda Innovatsion rivojlanish vazirligi tomonidan ushbu havolaga joylashtirilgan hisob-kitob shaklidan foydalanish tavsiya etiladi: <http://grant.mininnovation.uz/site/example-docs> .

**eslatma:** Tanlovga taqdim etilgan**loyihalarning har bir bosqichda ko'rib chiqish natijalari** to'g'risidagi ma'lumotlar grant.mininnovation.uz elektron platformasida loyiha rahbarlarining shaxsiy kabinetlarida ko'rsatiladigan **interaktiv xizmati orqali taqdim etib boriladi.**

Ilmiy loyihalarni [grant.mininnovation.uz](http://grant.mininnovation.uz/) lektron platformasining “Tanlovga ilmiy loyiha taqdim etish” sahifasi orqali elektron ro'yxatdan o'tkazish bilan bog'liq texnik masalalar bo'yicha Innovatsion rivojlanish vazirligining texnik jihatdan qo'llab-quvvatlash xizmati: +998-71-203-32-32